《题金君重像杂言》
元代·方回

誉之不喜，诋之不怒。
言无疾声，行无阔步。
青春日月儒冠误，拂行沙河尘土路。
觅君不见今几年，庐山道土房中住。
不肥不瘦不精神，看尽鸢肩燕颔人。
宅为官屋骨为尘，似我翛然云水身。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。